**Momente ale tinereții tale...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Văd viața cum ades se luminează,

(iar ochiu-ți îmi devine Demiurg).

De când iubirea ta mă guvernează,

De când, încet, eu nu mă mai distrug.

Adun secunde convertite-n ore,

Dar și minute motivându-mi zile.

Mă bucur tare mult că-mi ești tutore,

Iar clipele că nu-mi mai sunt servile.

Feminitatea ta mă va ucide,

(sub ochiul cenușiu de iapă stearpă).

Iar cerul abitir m-ar contrazice,

Că ești amurgul meu scăldat în apă.

Tu lasă-mă secunda să-ți ador,

(când tot pământul este cenușiu).

În brațe să te strâng pân-am să mor,

Sau până când de mine n-o să știu.

Mă crede surogat al vieții tale,

(dar și divinitatea-ntruchipată).

Un zeu care primește osanale,

Dintr-o iubire rece și trunchiată.

Sau lasă-mă o frunză rătăcită,

Pe un covor de senectute moale.

Dar îmi redă (că tot o faci în pripă),

Momente ale tinereții tale.

Brăila, octombrie 2017